SABINA ผนึก “ลาซาด้า” ร่วมแคมเปญ ‘11.11 Biggest One-Day Sale’
SABINA ผนึก "ลาซาด้า" ร่วมแคมเปญ '11.11 Biggest One-Day Sale'
9 พ.ย. 2563

นางสาวดวงดาว มหะนาวานนท์ ผู้อำนวยการสายงานพัฒนาธุรกิจช่องทางใหม่ บริษัทซาบีน่า จำกัด (มหาชน) หรือ SABINA ผนึกความร่วมมือกับ “ลาซาด้า” แพลตฟอร์มช้อปปิ้งออนไลน์ชั้นนำ ต้อนรับเทศกาลช้อปปิ้ง ‘11.11 Biggest One-Day Sale’ การันตีถูกสุดในรอบปี โดยจัดโปรโมชั่นพิเศษสุดๆ สำหรับ 2 ชั่วโมงแรก รับส่วนลด 111 บาทเมื่อซื้อสินค้าครบ 1,000 บาท รับส่วนลด 1,011 บาทเมื่อซื้อสินค้าครบ 3,000 บาท และรับส่วนลด 50% ลดสูงสุด 2,500 บาทเมื่อซื้อสินค้าครบ 5,000 บาท และรับของแถมทุกการสั่งซื้อใน 2 ชั่วโมงแรก โดยไม่ต้องลุ้น เพียงกดชำระเงินให้ทันใน 2 ชั่วโมงแรกเท่านั้น ถือเป็นการคืนกำไรให้ลูกค้าอย่างพลาดไม่ได้แล้ว ตลอดทั้งวันที่ 11 พฤศจิกายน
พร้อมกันนี้ ยังมีสินค้าและโปรโมชั่นหลากหลาย และถูกที่สุดในรอบปีจริง สำหรับแฟนพันธุ์แท้ ซาบีน่า สามารถกดเลือกสินค้าใส่ตะกร้ารอได้ตั้งแต่วันนี้สำหรับการใช้จ่ายในวันที่ 11 พฤศจิกายนบนแพลตฟอร์มลาซาด้า
พร้อมกันนี้ ซาบีน่ายังตอกย้ำความสำเร็จในช่องทางขายสินค้าออนไลน์ โดยได้รับรางวัลจากลาซาด้าเพื่อช่วยการันตี ความมั่นใจให้ผู้ซื้อและความเป็นที่หนึ่งของซาบีน่า ที่มียอดผู้ติดตาม (Follower) เกินกว่า 1 แสนราย โดย มร.แจ็ค จาง ประธานเจ้าหน้าที่บริหาร และนางสาวธนิดา ซุยวัฒนา ประธานเจ้าหน้าที่บริหารฝ่ายธุรกิจ บริษัท ลาซาด้า จำกัด (ประเทศไทย) ร่วมแสดงความยินดี